Hardwell
Roberts van de Korputs (nīderlandiešu: Robbert van de Corput; dzimis 1987. gada 7. janvārī), plašāk pazīstams ar pseidonīmu Hardwell, ir nīderlandiešu dīdžejs un ierakstu producents. 2013. un 2014. gada DJ Mag 100 pasaules labāko dīdžeju sarakstā Hardwell ierindojās 1. vietā. 2022. gadā viņš šajā sarakstā bija 43. vietā. Labi zināms ar dīdžejsetiem tādos mūzikas festivālos kā Ultra Music Festival, Sunburn un Tomorrowland (festivāls)Tomorrowland. Pirmo atzinību viņš ieguva 2009. gadā par savu butlegu Show Me Love vs. Be. 2010. gadā viņš nodibināja ierakstu kompāniju Revealed Recordings un 2011. gadā izveidoja radio šovu un raidierakstu Hardwell On Air. Viņš savā ierakstu kompānijā izdevis 10 kompilācijas albumus, kā arī divas dokumentālās filmas. Viņa debijas studijas albums United We Are izdots 2015. gada 23. janvārī. 2018. gada 7. septembrī viņš paziņoja par beztermiņa pārtraukumu DJ turnejā, norādot, ka vēlas vairāk pievērsties savai personīgajai dzīvei. 2022. gada 27. martā viņš atgriezās turnejā, noslēdzot festivālu Ultra Miami ar savu otro albumu Rebels Never Die.